KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2014. november 5-i ülésére)

TÁRGY: 
KÖZMŰFEJLESZTÉS KISKŐRÖS VÁROS SZENNYVÍZCSATORNÁZÁS VII. ÉS VIII. ÜTEMÉBEN MEGVALÓSULÓ ÖVEZETBEN
Kiskőrös Város Önkormányzata 87/2008.sz. Képviselő-testületi határozatában döntött a szennyvízcsatorna-hálózat VII-VIII. ütemének (Bánffy, Izsáki, Drégely utca, valamint Erdőtelek még csatornázatlan területei) kiépítéséről, mely beruházás megvalósítása  jelenleg folyamatban van. A szennyvízcsatorna-hálózat megépítését a VII-VIII. ütem kivételével a lakosság érdekeltségi hozzájárulás megfizetésével támogatta, elsősorban lakástakarékpénztári (továbbiakban:LTP) szerződés keretében, azonban annak egy jelentős részét az állam BM EU önerő alap megítélésével átvállalta. A szennyvíz beruházáshoz, azzal párhuzamosan azonban indokolt a VII-VIII. ütem övezetben egyéb lakossági közműves beruházás megvalósítása, mint például zárt csapadékvíz-elvezető csatorna kiépítése vagy az egyenlőre még földes utak szilárd burkolattal való ellátása. Az ajánlott lakossági hozzájárulás összege 254 896,-Ft, amely LTP konstrukcióban kerülne összegyűjtésre.
Kiskőrös Város Önkormányzata vállalja – amennyiben a szennyvízcsatorna-hálózat VII-VIII. övezetben a lakosság a fenti közcél megvalósulása érdekében LTP szerődést köt és a szerződés megtakarítási összegét (befizetés + állami támogatás + kamat) Kiskőrös Város Önkormányzatára engedményezi - a szennyvízcsatorna-hálózat VII-VIII. beruházási övezetben elvégzi a lakáscélú felhasználásnak minősülő közművek, kommunális létesítmények (szilárd burkolatú út, csapadékvíz-elvezető csatorna, árok, ..) kialakítását vagy felújítását a lakosság által engedményezett összeg mértékéig. Várható összeg közel 100 millió Ft ((72 + 325)x 250 000,-Ft) .

Amennyiben a VII-VIII. beruházási övezeti lakosság 2/3-os többsége megkötötte közcél megvalósítása érdekében az LTP szerződést, Kiskőrös Város Önkormányzata a közművek, kommunális létesítmények kialakítását vagy felújítását a megtakarítási időszak lejárata előtt elvégzi. 

A közművek, kommunális létesítmények kialakítása vagy felújítása önerős beruházás, megvalósításához Kiskőrös Város Önkormányzata részéről hitel felvétele szükséges a beruházás megvalósítás és a megtakarítási időszak lejárata miatti időbeni eltolódás miatt.

Az LTP szerződés keretében a lakosság által engedményezett összeg a felvételre kerülő hitel biztosítéka, annak visszafizetésére szolgál.

Magyarország gazdasági stabilitásáról szóló 2011.évi CXCIV.törvény hatályos rendelkezései értelmében települési önkormányzat adósságot keletkeztető ügyletet érvényesen – e törvényben meghatározott kivételekkel - kizárólag a Kormány előzetes hozzájárulásával  köthet. 

A fentiek alapján javaslom, hogy a Képviselő-testület a határozat-tervezetben foglaltaknak megfelelően döntsön.

Kiskőrös, 2014. október 28.

 Domonyi László s.k.

                                                                                                                               polgármester
HATÁROZAT – TERVEZET

1. A Képviselő-testület egyetért Kiskőrös Város Önkormányzata 87/2008.sz. Képviselő-testületi határozata alapján megvalósuló szennyvízcsatorna-hálózat VII-VIII. ütemével párhuzamosan, (Bánffy, Izsáki, Drégely utca, valamint Erdőtelek még csatornázatlan területei) egyéb közműves beruházás megvalósításával lakossági hozzájárulás megfizetése mellett, amelynek összege: 254 896,-Ft/ lakóingatlan, elsősorban  Lakástakarékpénztári szerződés keretében.

2. Képviselő-testület vállalja a lakossági hozzájárulás összegének mértékéig közművek, kommunális létesítmények (szilárd burkolatú út, csapadékvíz-elvezető csatorna, árok, ..) kialakítását vagy felújítását elvégzi a szennyvízcsatorna-hálózat VII-VIII. ütemének övezetében. 

3. A Képviselő-testület egyetért azzal, hogy a szennyvízcsatorna-hálózat VII-VIII. üteméhez (Bánffy, Izsáki, Drégely utca, valamint Erdőtelek még csatornázatlan területei) kapcsolódó övezetben az elvégzendő közművek, kommunális létesítmények (szilárd burkolatú út, csapadékvíz-elvezető csatorna, árok, ..) kialakítása vagy felújítása hitel felvétele mellett valósuljon mega  lakossági hozzájárulás összeg erejéig.

4. Képviselő-testület felkéri a polgármestert, hogy a 2015. évi költségvetési rendeletet a fentiek figyelembevételével terjessze a Képviselő-testület elé. 

5. A Képviselő-testület felhatalmazza a polgármestert, hogy az 1., 2. és 3. pontban határozottak megvalósulása érdekében a szükséges intézkedéseket megtegye.

Felelős: 
polgármester

Határidő: 
2015. február 28.

